62021CO0379_INF
Rješenje Suda (deveto vijeće) od 17. siječnja 2023. –TBI Bank
(predmet C-379/21) (
1
)
„Zahtjev za prethodnu odluku – Članak 53. stavak 2. i članak 99. Poslovnika Suda – Potrošački kredit – Direktiva 93/13/EEZ – Članak 6. stavak 1. – Nepoštene odredbe – Odbijanje izdavanja naloga za trenutačno plaćanje u slučaju zahtjeva koji se temelji na nepoštenoj odredbi – Posljedice nepoštenosti ugovorne odredbe – Upute višeg suda u kojima se ne uzimaju u obzir navedene posljedice”
1.
Prethodna pitanja – Nadležnost Suda – Granice – Općenita ili hipotetska pitanja – Pitanje koje je apstraktno i posve hipotetsko u odnosu na predmet glavnog postupka – Nedopuštenost
(čl. 267. UFEU-a)
(t. 23., 25., 26.)
2.
Zaštita potrošača – Nepoštene odredbe u potrošačkim ugovorima – Direktiva 93/13 – Postupak izdavanja platnog naloga – Potrošač koji ne sudjeluje u postupku do izdavanja platnog naloga – Obveza nacionalnog suda da po službenoj dužnosti izvuče sve zaključke koji proizlaze iz utvrđenja nepoštenosti odredbe – Zahtjev za izdavanje platnog naloga koji se djelomično temelji na navedenoj odredbi – Djelomično odbijanje zahtjeva od strane nacionalnog suda – Pretpostavke – Održavanje valjanosti ugovora – Razlika između zahtjeva koji proizlaze iz nepoštene odredbe u odnosu na ostatak zahtjeva – Provjera koju je dužan provesti nacionalni sud
(Direktiva Vijeća 93/13, čl. 6. st. 1.)
(t. 29.-31., 33.-35., t. 1. izreke)
3.
Zaštita potrošača – Nepoštene odredbe u potrošačkim ugovorima – Direktiva 93/13 – Utvrđenje nepoštenosti ugovorne odredbe – Doseg – Obveza nacionalnog suda da prihvati cijeli zahtjev za plaćanje i izda nalog za trenutačno plaćanje – Obveza navedenog suda da izuzme iz primjene upute protivne pravu Unije koje je izdao sud višeg stupnja
(Direktiva Vijeća 93/13, čl. 6. st. 1.)
(t. 37.-40., t. 2. izreke)
Izreka
1.
Članak 6. stavak 1. Direktive Vijeća 93/13/EEZ od 5. travnja 1993. o nepoštenim uvjetima u potrošačkim ugovorima
treba tumačiti na način da:
nacionalni sud – pred kojim je pokrenut postupak povodom zahtjeva za izdavanje platnog naloga u kojem dužnik-potrošač ne sudjeluje do izdavanja tog naloga – mora po službenoj dužnosti izuzeti iz primjene nepoštenu odredbu ugovora o potrošačkom kreditu sklopljenog između tog potrošača i predmetnog prodavatelja robe odnosno pružatelja usluga, na temelju koje je nastao dio potraživanja. U tom slučaju navedeni sud može djelomično odbiti taj zahtjev pod uvjetom da se, s jedne strane, taj ugovor može održati na snazi bez ikakve druge izmjene, revizije ili dopune, što je na spomenutom sudu da provjeri te pod uvjetom da je, s druge strane, dio zahtjeva koji se temelji na toj odredbi moguće razlikovati od ostatka zahtjeva.
2.
Članak 6. stavak 1. Direktive 93/13
treba tumačiti na način da:
protivi to da je nacionalni sud, koji treba donijeti odluku nakon što mu je predmet vratio viši sud, vezan – u skladu s nacionalnim postupovnim pravom – pravnim ocjenama i uputama višeg suda ako smatra, s obzirom na tumačenje koje je zatražio od Suda, da se u tim ocjenama i uputama ne uzimaju u obzir pravne posljedice nepoštenosti odredbe iz ugovora o potrošačkom kreditu.
(
1
)	SL C 368, 13. 9. 2021.